---
# System prepended metadata

title: 灌頂章句歸戒帶佩經
tags: [五戒, 三皈, 三歸]

---

# 灌頂章句歸戒帶佩經

東晉、天竺三藏、帛尸梨蜜多羅、譯

:::warning
聞如是：
:::

一時，
佛在舍衛國祇樹給孤獨園時，
與千二百五十比丘，菩薩萬人，天龍八部悉來在會，咸然一心叉手聽法。

:::success
於是異道有==鹿頭梵志==，來到佛所稽首作禮，胡跪合掌白佛言：「久聞==瞿曇==名聲遠振，今欲捨置異學，受三自歸并五戒法。」
:::


佛言：「善哉，善哉！梵志！汝能捨置餘道歸命我者，當自悔過生死之罪，其劫無量不可稱計。」

梵志言：「諾！受教。」即淨身口意，復作是念：「惟願世尊，施我法戒，終身奉行不敢毀缺。」

:::danger
佛言：「是為如來、至真、等正覺==三世諸佛==說是戒法。」

佛言：「梵志！諦聽諦受，心持念之。」
:::


又言：「梵志！

(編號)|期間|對象|內容
:-:|-|-|-
1|盡形壽|歸命==諸佛==|無上尊
2|盡形壽|歸命==法==|離欲尊
3|盡形壽|歸命==僧==|眾中尊。」

佛言：「梵志！以==三自歸==竟，是為真正弟子，不為邪惡之所忓嬈。」

:::danger
佛言：「梵志！汝能一心受三自歸已，我當為汝及十方人，勅==天帝釋==所遣諸鬼神，以護男子女人輩受三歸者。」
:::

梵志因問佛言：「何等是也？願欲聞之，開化十方諸受歸者。」

佛言：「如是==灌頂善神==，今當為汝==略說==三十六。

(編號)|內容|名|括號|業務範圍
:-:|-|-|-|-
1|四天上遣神名|彌栗頭不羅婆|漢言善光|主疾病
2|四天上遣神名|彌栗頭婆呵娑|漢言善明|主頭痛
3|四天上遣神名|彌栗頭婆邏波|漢言善力|主寒熱
4|四天上遣神名|彌栗頭栴陀羅|漢言善月|主腹滿
5|四天上遣神名|彌栗頭陀利奢|漢言善見|主癰腫
6|四天上遣神名|彌栗頭阿樓呵|漢言善供|主癲狂
7|四天上遣神名|彌栗頭伽娑婆帝|漢言善捨|主愚癡
8|四天上遣神名|彌栗頭悉坻哆|漢言善寂|主瞋恚
9|四天上遣神名|彌栗頭菩提薩|漢言善覺|主婬欲
10|四天上遣神名|彌栗頭提波羅|漢言善天|主邪鬼
11|四天上遣神名|彌栗頭呵波帝|漢言善住|主傷亡
12|四天上遣神名|彌栗頭不若羅|漢言善福|主塚墓
13|四天上遣神名|彌栗頭苾闍伽|漢言善術|主四方
14|四天上遣神名|彌栗頭伽麗娑|漢言善帝|主怨家
15|四天上遣神名|彌栗頭羅闍遮|漢言善主|主偷盜
16|四天上遣神名|彌栗頭修乾陀|漢言善香|主債主
17|四天上遣神名|彌栗頭檀那波|漢言善施|主劫賊
18|四天上遣神名|彌栗頭支多那|漢言善意|主疫毒
19|四天上遣神名|彌栗頭羅婆那|漢言善吉|主五溫
20|四天上遣神名|彌栗頭鉢婆馱|漢言善山|主蜚尸
21|四天上遣神名|彌栗頭三摩陀|漢言善調|主注連
22|四天上遣神名|彌栗頭戾禘馱|漢言善備|主注腹
23|四天上遣神名|彌栗頭波利陀|漢言善敬|主相引
24|四天上遣神名|彌栗頭波利那|漢言善淨|主惡黨
25|四天上遣神名|彌栗頭虔伽地|漢言善品|主蠱毒
26|四天上遣神名|彌栗頭毘梨馱|漢言善結|主恐怖
27|四天上遣神名|彌栗頭支陀那|漢言善壽|主厄難
28|四天上遣神名|彌栗頭伽林摩|漢言善遊|主產乳
29|四天上遣神名|彌栗頭阿留伽|漢言善願|主縣官
30|四天上遣神名|彌栗頭闍利馱|漢言善因|主口舌
31|四天上遣神名|彌栗頭阿伽馱|漢言善照|主憂惱
32|四天上遣神名|彌栗頭阿訶娑|漢言善生|主不安
33|四天上遣神名|彌栗頭娑和邏|漢言善至|主百怪
34|四天上遣神名|彌栗頭波利那|漢言善藏|主嫉妬
35|四天上遣神名|彌栗頭周陀那|漢言善音|主呪咀
36|四天上遣神名|彌栗頭韋陀羅|漢言善妙|主厭禱

==佛語梵志：「是為三十六部神王。此諸善神凡有萬億恒河沙鬼神以為眷屬陰相番代，以護男子女人等輩受三歸者，當書神王名字帶在身上，行來出入無所畏也，辟除邪惡消滅不善。」==

梵志言：「諾！唯唯天中天。」

:::success
梵志又白佛言：「世尊以賜==三自歸==法，天帝遣善神三十六大王護助我身，已蒙世尊哀愍救度，今更頂禮請受==法戒==。」
:::

:::danger
佛言：「善哉！梵志！汝當淨身口意，懇惻至心敬受==法戒==。」

佛言：「十方三世如來、至真、等正覺，皆由三歸五戒得之。」
:::


佛言：
(編號)|期間|內容|問句|善神
:-:|-|-|-|-
1|梵志！盡形壽|不==殺==生，不教他殺|是戒能持不？|若能持，有五神王隨逐護汝身，不令邪神惡鬼之所得便。
2|梵志！盡形壽|不==盜==他人財寶，不教他行盜|是戒能持不？|若能持者，有五善神王隨逐護汝身。
3|梵志！盡形壽|不==邪婬==|是戒能持不？|若能持者，有五神王隨逐護汝身，眾魔皆不得便。
4|梵志！盡形壽|不妄==言==、綺語、兩舌、鬪亂|是戒能持不？|若能持者，有五神王隨逐護汝身。
5|梵志！盡形壽|不飲穀酒甘蔗酒葡萄酒能放==逸==酒，如是等酒皆不得飲|是戒能持不？|若能持者，有五善神王隨逐護汝身。」

佛語梵志：「是為三歸五戒法也。汝善持之，勿有毀犯。」

說已，梵志因白佛言：「世尊說言：『若持五戒者，有二十五善神，==衛護人身在人左右==，守於宮宅門戶之上，使萬事吉祥。』惟願世尊，為我說之。」

佛言：「梵志！我今略演，勅==天帝釋==使==四天王==，遣諸善神營護汝身，如是章句善神名字，二十五王其名如是：

(編號)|神名|名|主護人|業務範圍
:-:|-|-|-|-
1|神名|蔡芻毘愈他尼|主護人|身辟除邪惡
2|神名|輸多利輸陀尼|主護人|六情悉令完具
3|神名|毘樓遮耶波|主護人|腹內五藏平調
4|神名|阿陀龍摩坻|主護人|血脈悉令通暢
5|神名|波羅桓尼和尼|主護人|爪指無所毀傷
6|神名|坻摩阿毘婆馱|主護人|出入行來安寧
7|神名|阿修輪婆羅陀|主護人|所噉飲食甘香
8|神名|婆羅摩亶雄雌|主護人|夢安覺歡悅
9|神名|婆羅門地鞞哆|主護人|不為虫毒所中
10|神名|那摩吁多耶舍|主護人|不為霧露惡毒所害
11|神名|佛馱仙陀樓多|主護人|鬪諍口舌不行
12|神名|鞞闍耶藪多娑|主護人|不為溫瘧鬼所持
13|神名|涅坻醯馱多耶|主護人|不為縣官所得
14|神名|阿邏多賴都耶|主護人|舍宅四方逐凶殃
15|神名|波羅那佛曇|主護人|平定舍宅八神
16|神名|阿提梵者珊耶|主護人|不為塚墓鬼所嬈
17|神名|因臺羅因臺羅|主護人|門戶辟除邪惡
18|神名|三摩毘羅尸陀|主護人|四大安隱無病(此神名丹本無)
19|神名|阿伽嵐施婆多|主護人|不為外氣鬼神害
20|神名|佛曇彌摩多哆|主護人|不為災火所近
21|神名|多賴叉三密陀|主護人|不為偷盜所侵
22|神名|阿摩羅斯兜嘻|主護人|若入山林不為虎狼所害
23|神名|那羅門闍兜帝|主護人|不為傷亡所嬈
24|神名|薩鞞尼乾那波|主護人|除諸鳥鳴狐鳴
25|神名|荼鞞闍毘舍羅|主護人|除犬鼠變怪
26|神名|加摩毘那闍尼佉|主護人|不為凶注所牽

佛告梵志言：「若男子、女人帶佩此二十五灌頂章句善神名者，若入軍陣鬪諍之時，刀不傷身箭射不入，鬼神羅剎終不嬈近；若到蠱道家亦不能害，若行來出入有小魔鬼亦不得近。帶佩此神王名者，夜無惡夢，縣官盜賊水火災怪，怨家闇謀口舌鬪亂，自然歡喜兩作和解，俱生慈心惡意悉滅。𮫜魅、魍魎、邪忤薜荔，外道符呪厭禱之者，樹木精魅、百蟲精魅、鳥狩精魅、溪谷精魅、門中鬼神、戶中鬼神、井竈鬼神、洿池鬼神、廁溷中鬼、一切諸鬼神，皆不得留住某甲身中。若男子女人帶此三歸五戒善神名字者，某甲入山陵溪谷，曠路抄賊自然不現，師子虎狼羆熊之屬，悉自藏縮不害人也。」

:::danger
佛告梵志：「昔迦羅柰大國，有婆羅門子名曰==執持==，富貴大姓不奉三寶，事九十五種之道以求福祐。久久之後聞其國中，有賢善長者輩盡奉佛法聖僧化導，皆得富貴長壽安隱，又能度脫生老病死受法無窮，今世後世不入三惡道中。
:::


「執持長者作是念言：『不如捨置餘道奉敬三寶。』即便詣佛頭面著地，為佛作禮長跪白佛言：『我本愚癡無所知識，久聞三寶不能奉事，我於今日始得信解，佛法大慈普濟天下，我今欲捨餘道歸命於佛。唯願天尊，哀愍我等，使得法戒為清信士。』

「佛言：『汝善思量之，人能止惡為善者，何憂不得安隱富貴，壽命延長解脫眾難者乎？』執持白佛言：『今我以所事非真故歸命於佛耳，唯願哀愍去我濁穢之行，受佛清淨決言。』

「佛語執持長者：『汝審能爾者，可禮敬三寶。』執持長者即便胡跪合掌禮佛。於是與世尊授三歸。『受三歸已，當有三十六善神王，隨逐護汝身。』

「佛復告言：『善男子！汝能遠惡，求善知識世之希有，我當更授汝五戒之法。』佛言：『==第一不殺、第二不盜、第三不邪婬、第四不兩舌惡口妄言綺語、第五不飲酒==。』長者執持已受三歸及五戒竟。佛語長者：『汝能持是歸戒，遊行之處可無所畏，==戒神二十五、歸神三十六==，常隨護汝，外諸惡魔無敢當汝者。』

「長者從佛受歸戒竟，佛為說法，歡喜信解禮佛而去。於是已後，長者執持到他國中，見人殺生盜人財物，見好色女貪愛戀之，見人好惡便論說之，見人飲酒便欲追之。心意如是無一時定，便自念言：『悔從佛受三歸五戒重誓之法。』作如是念：『我當還佛三歸五戒之法。』即詣佛所，而白佛言：『前受三歸五戒之法，多所禁制不得復從本意所作；今自思惟欲罷，不能事佛，可爾以不？何以故，佛法尊重，非凡類所及，==可得還法戒不乎==？』佛默然不應。言猶未絕，口中便有自然鬼神，持鐵椎拍長者頭；復有鬼神解脫其衣裳；復有鬼神以鐵鉤就其口中曳取其舌；復有婬女鬼神以刀割其陰；復有鬼神洋銅灌其口；前後左右有諸鬼神競來分裂取其血肉而噉食之。長者執持恐怖戰掉，無所歸憑面如土色。又有自然之火焚燒其身，求生不得求死不得。諸鬼神輩急持長者不令得動。

「佛見如是哀而念之，因問長者：『汝今當復云何？』長者口噤不能復言，但得舉手自摶而已，從佛求哀悔惡歸善。佛便以威神救度長者。諸鬼神王見佛世尊以威神力救度長者，各各住立一面。長者於是小得蘇息，便起叩頭前白佛言：『我身中有是五賊，牽我入三惡道中，坐欲作罪違負所受，願佛哀我受我懺悔。』

「佛言：『汝自心口所為，當咎於誰？』長者白佛：『我從今日改往修來，奉受三歸及五戒法，持月六齋年三長齋，燒香散華懸雜幡蓋供事三寶，從今以去不敢復犯破歸戒法。』佛言：『如汝今所言者是為大善，如汝眼所見身所更，==自作自得非天授與==。』

「佛語長者：『汝今受是三歸五戒，莫復如前受歸戒法也，破是歸戒名為==再犯==。若==三犯==者為五官所得便，輔王小臣都錄監伺五帝使者之所得便，==收神錄命皆依本罪==。是故我說是言，令清信士、女勸受歸戒，歸有三十六鬼神之王隨逐護助。戒有二十五神，營護左右門戶之上辟除凶惡，六天之上天帝所遣歸戒之神。凡有億億恒沙之數，諸鬼神王番代擁護不令衰耗。』

「諸天歡喜皆言：『善哉！當共護之。
(編號)|項目|內容
:-:|-|-
1|如是持戒若==完具==者|十方現在無量諸佛、菩薩、羅漢皆共稱譽。是清信士女臨其終時，佛皆分身而往迎之，不使持戒男子女人墮惡道中
2|若==戒羸==者|當益作福德，布施、持戒、忍辱、精進、一心、智慧，然燈燒香散雜色華，懸繒幡蓋、歌詠讚歎、恭敬禮拜，益持齋戒亦得過度
3|若==不能==如上修行如是功德，復持戒不完向諸邪道覓求福祐|三歸五戒億億恒沙諸鬼神王各各離之，惡鬼數來而嬈近之。因哀致病耗亂其家，起諸病痛遂致喪亡，財物不聚所向不偶，死復還墮地獄之中
4|雖戒具足不持==六齋==|猶華樹無果、婦人不產，種穀不滋治生無利，折耗失本吏無衣幘，不持齋戒無利如是。』

「佛言長者：『人犯所受破是歸戒，凡為天上二百七十神王之所得便，更非外魔之所得便。此鬼神視人善惡，若持禁戒不毀犯者，==開人心意示人善惡==；人若不善便為作害==疏記善惡奏上大王==，大王執持隨罪輕重，盡其壽命如法苦治不令有怨，使破戒者甘心受之。』」

佛告梵志：「長者執持捨彼異道，於我法中受持歸戒，心不安定而復破犯，遂為鬼神之所得便受諸苦痛，今自悔責求哀懺謝，改更修善作諸福德，滅諸惡法今皆得道。合家大小宗族之中，見長者執持罪福報應，悉從我受三歸五戒，堅持不犯皆得法眼淨。我今於此會中，廣說長者宿命因緣明驗罪福，示於後世廣宣流布使得聞知。」

:::danger
佛語梵志：「若有清信士、清信女，若為邪神惡鬼所得便者，若橫為縣官所羅，盜賊剝奪，遇大疾病厄難之日，當
1. 洗浴身體，
2. 男子著單衣白𢂿、女當素衣，
3. 澡漱口齒，
4. 七日七夜長齋菜食，
5. 敷好高座懸繒幡蓋，香汁灑地燒栴檀香，
6. 一日七轉讚詠此灌頂大章句

如是妙典至真祕藏，消滅一切無量災變。」
:::

:::success
梵志白佛言：「天中天已能為我及十方眾生，說三歸、五戒、鬼神名竟。若男子、女人欲受者，當云何授與？」
:::



佛言：「若人欲受，先禮十方佛，長跪叉手，作如是言：『==我弟子某甲，盡形壽，受三歸五戒，諸佛菩薩真人聖眾哀念我等==。』」

梵志又問：「受歸戒有差別不？」

佛言：「無差別。

:::danger
若人受者，
1. 先當列三歸五戒之法，
2. 然後以神王名字著歸戒下，以好素帛書持此神王名字，
3. 帶持而行，當燒香禮敬十方佛，
4. 當取月八日七日持齋。
5. 若欲行來常著身上，若著頂上若著胸前，若惡魔相逢無不除却。
6. 若男子女人著此三歸五戒善神名字時，若入神祠是諸邪神皆驚起為其人作禮。何以故，此人帶持諸佛所說三歸五戒神名字故。」
:::


佛語梵志：「此歸戒鬼神名字至尊至重，諸佛護念汝好宣行之。」


:::warning
佛說如是，==阿難==從坐而起，前白佛言：「演說此法當何名之？」

佛告阿難：「是經名為『灌頂章句歸戒帶佩經』。」
:::


佛說是已，四眾人民、天龍八部、一切鬼神，皆大歡喜作禮奉行。


---
### [佛說灌頂三歸五戒帶佩護身呪經卷第三](https://cbetaonline.dila.edu.tw/zh/T1331_003)
T1331 佛說灌頂經卷/篇章 三
灌頂經卷第三

【經文資訊】大正新脩大藏經 第 21 冊 No. 1331 佛說灌頂經
【版本記錄】發行日期：2024-01，最後更新：2023-08-16
【編輯說明】本資料庫由 財團法人佛教電子佛典基金會（CBETA）依「大正新脩大藏經」所編輯
【原始資料】蕭鎮國大德提供，北美某大德提供，Jasmine 提供新式標點
【其他事項】詳細說明請參閱【財團法人佛教電子佛典基金會資料庫版權宣告】（傳微自行新增表格及變動少部分標點符號）

